吳若希當眾重提情傷 自爆被吳業坤老友Hurt
2024年04月12日 00:00
東網電視
更多新聞短片
吳業坤(坤坤)及吳若希(Jinny)同為無綫藝人,且分屬公司旗下兩間唱片公司的「一哥」及「一姐」,不時同場出席活動之外,更於去年合拍劇集《香港人在北京》,友情及默契度毋庸置疑。二人今次獲邀為繽FUN星網節目《真係咁Friend?》擔任嘉賓,全程發放笑彈,但Jinny卻突然殺坤坤一個措手不及,重提昔日被其好友玩弄感情,生不如死!
「雙吳」同場必定嘻嘻哈哈,令現場氣氛高漲。Jinny在2選1遊戲環節中,被問到「自己出軌或另一半出軌」,她竟然重提昔日情傷:「我唔可以畀人傷害,畀男仔玩嘅時候,我真係覺得自己就死咁,其中一個係你嘅朋友」,嚇得坤坤頓時啞口無言。當坤坤被問及「視帝視后或紅館再開演唱會」時,則趁機在鏡頭前「𢱑撈」:「梗係視帝視后,只係爭個機會,TVB畀個男主角我做」,隨後在回答「最唔想同邊一位演員合作 」,坤坤表示在腦海中浮現一個畫面,而該人竟是洪永城,想知到底為何,立即去片看看吧!